# Službeni list C 238A/21.

| | ISSN 1977-1088 |
| --- | --- |
| Službeni list
  Europske unije | C 238A |
| | |
| Hrvatsko izdanje | Informacije i objave | Godište 65.21. lipnja 2022. |

ISSN 1977-1088

Službeni list

Europske unije

C 238A

Hrvatsko izdanje

Informacije i objave

Godište 65.21. lipnja 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Frontex |
| 2022/C 238 A/01 | Agencija za europsku graničnu i obalnu stražu – Objava slobodnog radnog mjesta izvršnog direktora (Privremeno osoblje – razred AD 14) – COM/2022/20085 | 1 |

Sadržaj

Stranica

V.   Objave

ADMINISTRATIVNI POSTUPCI

Frontex

2022/C 238 A/01

Agencija za europsku graničnu i obalnu stražu – Objava slobodnog radnog mjesta izvršnog direktora (Privremeno osoblje – razred AD 14) – COM/2022/20085

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Frontex

| 21.6.2022 | HR | Službeni list Europske unije | CA 238/1 |
| --- | --- | --- | --- |

21.6.2022

HR

Službeni list Europske unije

CA 238/1

---

Agencija za europsku graničnu i obalnu stražu

Objava slobodnog radnog mjesta izvršnog direktora

(Privremeno osoblje – razred AD 14)

COM/2022/20085

(2022/C 238 A/01)

O nama

Agencija za europsku graničnu i obalnu stražu (Frontex) osnovana je Uredbom (EU) 2019/1896 Europskog parlamenta i Vijeća (1).

Frontexovo sjedište je u Varšavi u Poljskoj i u fazi je znatnog povećanja broja osoblja kako bi mogao ispuniti povećani broj zadaća na temelju uredbe kojom je osnovan.

Uredbom o europskoj graničnoj i obalnoj straži predviđa se uspostava stalnih snaga europske granične i obalne straže koje će do 2027. imati do 10 000 službenika raspoređenih po vanjskim kopnenim, morskim i zračnim granicama Europske unije i schengenskog područja. Agencija je ujedno i operativni ogranak Unijine politike vraćanja te je njezina uloga u području vraćanja državljana trećih zemalja koji u Uniji borave nezakonito sve veća.

Uspostavom stalnih snaga – prve uniformirane europske službe kaznenog progona, Frontex nudi jedinstvenu, novu priliku za sudjelovanje u EU-ovu operativnom ogranku za europsko integrirano upravljanje granicama.

Ključne zadaće Agencije konkretno obuhvaćaju operativnu i tehničku pomoć državama članicama EU-a na njihovim vanjskim granicama, pomoć državama članicama u vraćanju državljana zemalja koje nisu članice EU-a koji nemaju pravo ostati na području EU-a i pomoć zemljama koje nisu članice EU-a putem tehničke i operativne suradnje povezane s upravljanjem granicama (2).

Više informacija dostupno je na našim internetskim stranicama: http://www.frontex.europa.eu.

Opis radnog mjesta

Izvršni direktor odgovoran je za svakodnevno upravljanje Frontexom i pravni je zastupnik Agencije.

Izvršni direktor pridržavat će se najstrožih načela integriteta i etičkih načela.

Izvršni direktor odgovara upravnom odboru i zadužen je za provedbu strateških odluka koje donosi upravni odbor. Agencija odgovara Europskom parlamentu i Vijeću u skladu s uredbom kojom je osnovana.

Izvršni direktor neovisan je u izvršavanju svojih dužnosti. Ne dovodeći u pitanje nadležnosti institucija Unije i upravnog odbora, izvršni direktor ne traži niti prima upute od bilo koje vlade ili bilo kojeg drugog tijela.

Izvršni direktor dužan je promicati i provoditi modernu i transparentnu viziju Agencije, u potpunosti u skladu s uredbom kojom je osnovana i s vrijednostima EU-a. On nadzire korporativno upravljanje Agencijom i kulturu koja vlada u njoj, motivira i usmjerava osoblje na izvrsnost i ostvarivanje rezultata unutar pravnog okvira Agencije.

Izvršni direktor pridonosi uspješnoj primjeni prava EU-a u tom području, uz potpuno poštovanje pravnog okvira, uključujući Povelju EU-a o temeljnim pravima. Izvršni direktor blisko surađuje s Komisijom, uzimajući u obzir njezinu odgovornost za pravilnu primjenu prava EU-a i njezinu zadaću da zajedno s Europskim parlamentom i Vijećem utvrdi višegodišnju stratešku politiku za provedbu europskog integriranog upravljanja granicama od strane europske granične i obalne straže. Izvršni direktor surađuje i s drugim Agencijinim dionicima iz EU-a i vanjskim partnerima.

Ne dovodeći u pitanje ovlasti upravnog odbora, izvršni direktor preuzima punu odgovornost za provedbu zadaća dodijeljenih Frontexu uz djelotvornu suradnju s neovisnim službenicima unutar Agencije, posebno sa službenikom za temeljna prava, službenikom za zaštitu podataka i računovodstvenim službenikom.

Posebne zadaće izvršnog direktora uključuju sljedeće:

| a) | osiguravanje da Agencija u potpunosti provodi svoj mandat u svim područjima aktivnosti povezanima s vanjskim granicama i vraćanjem u skladu s primjenjivim regulatornim okvirom, među ostalim o temeljnim pravima, i napucima upravnog odbora; |
| --- | --- |

a)

osiguravanje da Agencija u potpunosti provodi svoj mandat u svim područjima aktivnosti povezanima s vanjskim granicama i vraćanjem u skladu s primjenjivim regulatornim okvirom, među ostalim o temeljnim pravima, i napucima upravnog odbora;

| b) | sudjelovanje u stalnom dijalogu s Europskom komisijom i drugim institucijama EU-a s ciljem praćenja i provedbe svih politika EU-a u relevantnim područjima u kojima sudjeluje Frontex; |
| --- | --- |

b)

sudjelovanje u stalnom dijalogu s Europskom komisijom i drugim institucijama EU-a s ciljem praćenja i provedbe svih politika EU-a u relevantnim područjima u kojima sudjeluje Frontex;

| c) | pružanje najsuvremenijih usluga tijelima europske granične i obalne straže, uz prilagođavanje novim izazovima i potrebama država članica; |
| --- | --- |

c)

pružanje najsuvremenijih usluga tijelima europske granične i obalne straže, uz prilagođavanje novim izazovima i potrebama država članica;

| d) | planiranje, usmjeravanje i koordiniranje uporabe resursa Agencije u realizaciji aktivnosti, povećanje djelotvornosti i učinkovitosti te osiguravanje visoke kvalitete proizvoda i usluga; |
| --- | --- |

d)

planiranje, usmjeravanje i koordiniranje uporabe resursa Agencije u realizaciji aktivnosti, povećanje djelotvornosti i učinkovitosti te osiguravanje visoke kvalitete proizvoda i usluga;

| e) | predlaganje, pripremu i provedbu strateških odluka, programa i aktivnosti koje donosi upravni odbor u okviru ograničenja utvrđenih u uredbi o osnivanju, njezinim provedbenim pravilima i svim primjenjivim propisima; |
| --- | --- |

e)

predlaganje, pripremu i provedbu strateških odluka, programa i aktivnosti koje donosi upravni odbor u okviru ograničenja utvrđenih u uredbi o osnivanju, njezinim provedbenim pravilima i svim primjenjivim propisima;

| f) | osiguravanje pravovremene pripreme sastanaka upravnog odbora, uključujući relevantnu dokumentaciju, u bliskoj suradnji s predsjednikom upravnog odbora i izvršnim odborom; |
| --- | --- |

f)

osiguravanje pravovremene pripreme sastanaka upravnog odbora, uključujući relevantnu dokumentaciju, u bliskoj suradnji s predsjednikom upravnog odbora i izvršnim odborom;

| g) | svake godine pripremu nacrta jedinstvenih programskih dokumenata i godišnjih izvješća o aktivnostima Agencije koji se podnose upravnom odboru i institucijama u skladu s uredbom o osnivanju; |
| --- | --- |

g)

svake godine pripremu nacrta jedinstvenih programskih dokumenata i godišnjih izvješća o aktivnostima Agencije koji se podnose upravnom odboru i institucijama u skladu s uredbom o osnivanju;

| h) | provedbu višegodišnjeg programiranja, godišnjih programa rada i godišnjih proračuna te izvještavanje upravnog odbora o njihovoj provedbi; |
| --- | --- |

h)

provedbu višegodišnjeg programiranja, godišnjih programa rada i godišnjih proračuna te izvještavanje upravnog odbora o njihovoj provedbi;

| i) | evaluaciju, odobravanje i koordinaciju prijedlogâ država članica za zajedničke operacije, brze intervencije na granicama, operacije vraćanja i intervencije vraćanja te osiguravanje njihove provedbe u skladu s odgovarajućim operativnim planovima; |
| --- | --- |

i)

evaluaciju, odobravanje i koordinaciju prijedlogâ država članica za zajedničke operacije, brze intervencije na granicama, operacije vraćanja i intervencije vraćanja te osiguravanje njihove provedbe u skladu s odgovarajućim operativnim planovima;

| j) | optimiziranje korištenja osoblja i tehničke opreme stalnih snaga europske granične i obalne straže te briga da se to odvija u okviru nadležnosti Agencije i potpuno u skladu s pravom EU-a; |
| --- | --- |

j)

optimiziranje korištenja osoblja i tehničke opreme stalnih snaga europske granične i obalne straže te briga da se to odvija u okviru nadležnosti Agencije i potpuno u skladu s pravom EU-a;

| k) | davanje prijedloga upravnom odboru u vezi s uspostavom organizacijske strukture Frontexa i prema potrebi njezino mijenjanje; |
| --- | --- |

k)

davanje prijedloga upravnom odboru u vezi s uspostavom organizacijske strukture Frontexa i prema potrebi njezino mijenjanje;

| l) | donošenje odluka u skladu s člankom 46. o suspenziji, prekidu ili nepokretanju aktivnosti, uključujući odluke o povlačenju financiranja i/ili suspenziji ili prekidu aktivnosti Agencije ako smatra da je došlo do kršenja temeljnih prava ili obveza međunarodne zaštite povezanih s dotičnim aktivnostima koja su ozbiljne naravi ili vjerojatno neće prestati, nakon savjetovanja sa službenikom za temeljna prava i obavješćivanja dotične države članice; |
| --- | --- |

l)

donošenje odluka u skladu s člankom 46. o suspenziji, prekidu ili nepokretanju aktivnosti, uključujući odluke o povlačenju financiranja i/ili suspenziji ili prekidu aktivnosti Agencije ako smatra da je došlo do kršenja temeljnih prava ili obveza međunarodne zaštite povezanih s dotičnim aktivnostima koja su ozbiljne naravi ili vjerojatno neće prestati, nakon savjetovanja sa službenikom za temeljna prava i obavješćivanja dotične države članice;

| m) | osiguravanje da osoblje Agencije u obavljanju dužnosti poštuje najviše standarde etičkog ponašanja te da se ti standardi poštuju u svim aktivnostima Agencije. |
| --- | --- |

m)

osiguravanje da osoblje Agencije u obavljanju dužnosti poštuje najviše standarde etičkog ponašanja te da se ti standardi poštuju u svim aktivnostima Agencije.

Detaljniji opis zadaća nalazi se u članku 106. Uredbe (EU) 2019/1896.

Traženi profil (kriteriji za odabir)

Kandidati bi trebali imati:

| a) | Rukovoditeljske vještine i iskustvo:






  — | sposobnost razvoja i usmjeravanja operativne vizije koja se temelji na prioritetima politike, |
| --- | --- | --- |

a)

Rukovoditeljske vještine i iskustvo:

—

sposobnost razvoja i usmjeravanja operativne vizije koja se temelji na prioritetima politike,

| — | iskustvo u provedbi aktivnosti uz istodobno poticanje promjena, |
| --- | --- |

—

iskustvo u provedbi aktivnosti uz istodobno poticanje promjena,

| — | iskustvo u suradnji s EU-om i međunarodnim dionicima i partnerima, |
| --- | --- |

—

iskustvo u suradnji s EU-om i međunarodnim dionicima i partnerima,

| — | dobre i dokazane administrativne i upravljačke sposobnosti, a osobito iskustvo u upravljanju proračunom te financijskim i ljudskim resursima na višim rukovoditeljskim položajima stečeno u nacionalnom, europskom i/ili međunarodnom kontekstu, prethodno upravljačko iskustvo u javnoj upravi i neovisnim nacionalnim ili europskim agencijama bit će velika prednost, |
| --- | --- |

—

dobre i dokazane administrativne i upravljačke sposobnosti, a osobito iskustvo u upravljanju proračunom te financijskim i ljudskim resursima na višim rukovoditeljskim položajima stečeno u nacionalnom, europskom i/ili međunarodnom kontekstu, prethodno upravljačko iskustvo u javnoj upravi i neovisnim nacionalnim ili europskim agencijama bit će velika prednost,

| — | sposobnost određivanja i revidiranja ciljeva u okviru cjelokupnog strateškog okvira Agencije, prenošenja njezinih prioriteta i smjernica politike u mjerljive operativne ciljeve i izrade dobro organiziranih planova u logičnim fazama te donošenja operativnih odluka za njihovu provedbu, na temelju pravilnog razumijevanja prioriteta u politički osjetljivom okruženju, |
| --- | --- |

—

sposobnost određivanja i revidiranja ciljeva u okviru cjelokupnog strateškog okvira Agencije, prenošenja njezinih prioriteta i smjernica politike u mjerljive operativne ciljeve i izrade dobro organiziranih planova u logičnim fazama te donošenja operativnih odluka za njihovu provedbu, na temelju pravilnog razumijevanja prioriteta u politički osjetljivom okruženju,

| — | sposobnost usmjeravanja strateških rasprava te inspiriranja i usmjeravanja osoblja Agencije na način kojim se postižu najbolji mogući rezultati, u bliskoj suradnji s partnerima Agencije, |
| --- | --- |

—

sposobnost usmjeravanja strateških rasprava te inspiriranja i usmjeravanja osoblja Agencije na način kojim se postižu najbolji mogući rezultati, u bliskoj suradnji s partnerima Agencije,

| — | sposobnost osnaživanja osoblja i osiguravanja da razumiju što se od njih očekuje i kako njihov rad pridonosi ciljevima Agencije. |
| --- | --- |

—

sposobnost osnaživanja osoblja i osiguravanja da razumiju što se od njih očekuje i kako njihov rad pridonosi ciljevima Agencije.

| b) | Stručne vještine i iskustvo:






  — | temeljito razumijevanje mandata, ciljeva i zadaća Agencije te izvrsno razumijevanje njihovih praktičnih i operativnih posljedica, |
| --- | --- | --- |

b)

Stručne vještine i iskustvo:

—

temeljito razumijevanje mandata, ciljeva i zadaća Agencije te izvrsno razumijevanje njihovih praktičnih i operativnih posljedica,

| — | vrlo dobro poznavanje politike i pravnog okvira EU-a u području slobode, sigurnosti i pravosuđa, posebno u području upravljanja granicama i vraćanja, |
| --- | --- |

—

vrlo dobro poznavanje politike i pravnog okvira EU-a u području slobode, sigurnosti i pravosuđa, posebno u području upravljanja granicama i vraćanja,

| — | dobro razumijevanje okruženja unutarnje sigurnosti EU-a kao i pravnog okvira i praktičnih mehanizama suradnje između tijela unutarnje sigurnosti na nacionalnoj razini i na razini EU-a, posebno u pogledu područja aktivnosti povezanih s mandatom Frontexa, |
| --- | --- |

—

dobro razumijevanje okruženja unutarnje sigurnosti EU-a kao i pravnog okvira i praktičnih mehanizama suradnje između tijela unutarnje sigurnosti na nacionalnoj razini i na razini EU-a, posebno u pogledu područja aktivnosti povezanih s mandatom Frontexa,

| — | dobro razumijevanje pomorske dimenzije mandata Frontexa, |
| --- | --- |

—

dobro razumijevanje pomorske dimenzije mandata Frontexa,

| c) | Osobne kvalitete:






  — | izvrsne analitičke i organizacijske vještine te sposobnost donošenja odluka, što uključuje sposobnost određivanja jasnih prioriteta, |
| --- | --- | --- |

c)

Osobne kvalitete:

—

izvrsne analitičke i organizacijske vještine te sposobnost donošenja odluka, što uključuje sposobnost određivanja jasnih prioriteta,

| — | vrhunska sposobnost razvijanja i održavanja djelotvornih radnih odnosa s brojnim unutarnjim i vanjskim dionicima te razumijevanja organizacijske dinamike, |
| --- | --- |

—

vrhunska sposobnost razvijanja i održavanja djelotvornih radnih odnosa s brojnim unutarnjim i vanjskim dionicima te razumijevanja organizacijske dinamike,

| — | dokazana sposobnost tečnog, jasnog i djelotvornog komuniciranja s unutarnjim i vanjskim dionicima, predstavljanja Frontexa na međunarodnim forumima te jednostavnog usmenog i pismenog predstavljanja složenih tema različitoj publici, uključujući osoblje, |
| --- | --- |

—

dokazana sposobnost tečnog, jasnog i djelotvornog komuniciranja s unutarnjim i vanjskim dionicima, predstavljanja Frontexa na međunarodnim forumima te jednostavnog usmenog i pismenog predstavljanja složenih tema različitoj publici, uključujući osoblje,

| — | dokazana sposobnost dobivanja povratnih informacija od osoblja, partnera i drugih dionika, i uvažavanja tih informacija, |
| --- | --- |

—

dokazana sposobnost dobivanja povratnih informacija od osoblja, partnera i drugih dionika, i uvažavanja tih informacija,

| — | predanost djelotvornom i pristojnom ophođenju s ljudima punom poštovanja, uz daljnje jačanje korporativnog upravljanja Agencijom i kulture koja vlada unutar nje. |
| --- | --- |

—

predanost djelotvornom i pristojnom ophođenju s ljudima punom poštovanja, uz daljnje jačanje korporativnog upravljanja Agencijom i kulture koja vlada unutar nje.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije. Podložno odluci upravnog odbora Frontexa kojom se odobrava iznimka u skladu s člankom 12. stavkom 2. točkom (a) Uvjeta zaposlenja ostalih službenika Europske unije, prijave mogu podnijeti i državljani Švicarske, Norveške, Islanda i Lihtenštajna, |
| --- | --- |

—

državljanstvo: kandidati moraju biti državljani jedne od država članica Europske unije. Podložno odluci upravnog odbora Frontexa kojom se odobrava iznimka u skladu s člankom 12. stavkom 2. točkom (a) Uvjeta zaposlenja ostalih službenika Europske unije, prijave mogu podnijeti i državljani Švicarske, Norveške, Islanda i Lihtenštajna,

| — | sveučilišna diploma: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili |
| --- | --- | --- |

—

sveučilišna diploma: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva stečenog nakon završetka studija (3) na razini za koju su osposobljeni tijekom prethodno spomenutog obrazovanja, od čega najmanje pet godina u području rada Agencije, |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija (3) na razini za koju su osposobljeni tijekom prethodno spomenutog obrazovanja, od čega najmanje pet godina u području rada Agencije,

| — | rukovoditeljsko iskustvo: od radnog iskustva stečenog nakon završetka studija najmanje pet godina mora biti stečeno na višim rukovoditeljskim položajima (4) u području relevantnom za radno mjesto, |
| --- | --- |

—

rukovoditeljsko iskustvo: od radnog iskustva stečenog nakon završetka studija najmanje pet godina mora biti stečeno na višim rukovoditeljskim položajima (4) u području relevantnom za radno mjesto,

| — | jezici: kandidati moraju imati temeljito znanje jednog službenog jezika EU-a (5) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (5) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (6)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (6)).

Odabir i imenovanje

Izvršnog direktora imenuje upravni odbor Agencije za europsku graničnu i obalnu stražu među kandidatima s užeg popisa koji utvrđuje Europska komisija.

Kako bi utvrdila taj uži popis kandidata, Europska komisija organizira odabir u skladu sa svojim postupcima odabira i zapošljavanja (vidjeti Dokument o politici zapošljavanja viših dužnosnika (7)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto izvršnog direktora Agencije za europsku graničnu i obalnu stražu.

Kandidate s tog popisa intervjuiraju član ili članovi Komisije nadležni za glavnu upravu zaduženu za odnose s Agencijom (8).

Nakon tih intervjua Europska komisija sastavit će popis od tri kandidata koji su ušli u uži izbor i proslijediti ga upravnom odboru Agencije za europsku graničnu i obalnu stražu. On može odlučiti intervjuirati kandidate prije nego što među kandidatima iz užeg izbora Komisije imenuje izvršnog direktora. Ulazak u uži izbor ne jamči imenovanje.

Od kandidata se može zahtijevati i da se podvrgnu dodatnim intervjuima i/ili testiranjima, osim navedenih. Konkretno, kandidate koje predloži Komisija pozvat će se da pred nadležnim odborom ili odborima Europskog parlamenta daju izjavu te da odgovore na pitanja koja im postave članovi tih odbora. Nakon takvih izjava Europski parlament donijet će mišljenje u kojem izražava svoja stajališta i u kojem može navesti kojem kandidatu daje prednost.

Jednake mogućnosti

Komisija i Agencija za europsku graničnu i obalnu stražu nastoje ostvariti strateški cilj postizanja rodne ravnopravnosti na svim razinama upravljanja do kraja mandata aktualne Komisije te primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (9), potičući prijave koje bi mogle doprinijeti većoj raznolikosti, rodnoj ravnopravnosti i ukupnoj geografskoj ravnoteži.

Uvjeti zapošljavanja

Plaća i uvjeti zapošljavanja utvrđeni su u Uvjetima zaposlenja ostalih službenika Europske unije.

Uspješnog će kandidata Agencija za europsku graničnu i obalnu stražu zaposliti kao člana privremenog osoblja u razredu AD 14 (10). Ovisno o duljini radnog iskustva bit će svrstan/svrstana u stupanj 1 ili 2 u tom razredu.

Imenuje se na prvi mandat od pet godina, s mogućnošću produženja za razdoblje od najviše pet godina u skladu s uredbom o Agenciji za europsku graničnu i obalnu stražu primjenjivom u vrijeme imenovanja.

Napominjemo da u skladu s Uvjetima zaposlenja ostalih službenika Europske unije svaki novi član osoblja mora proći probni rad u trajanju od devet mjeseci.

Mjesto rada je Varšava, Poljska.

Važna obavijest za kandidate

Podsjećamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči obradu osobnih podataka kandidata u skladu s Uredbom (EU) 2018/1725 Europskog parlamenta i Vijeća (11). To se osobito odnosi na povjerljivost i sigurnost takvih podataka.

Neovisnost i izjava o mogućem sukobu interesa

Prije preuzimanja dužnosti izvršni direktor dužan je potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokoj razini i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu, po mogućnosti u formatu za životopise Europass (12) i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

U interesu je kandidata da prijava bude točna, temeljita i istinita.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Prijave poslane e-poštom neće biti prihvaćene. Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave neće biti prihvaćene.

Rok za prijavu

Rok za prijavu istječe 19. srpnja 2022. u 12 sati (podne) prema briselskom vremenu, nakon čega se više neće biti moguće prijaviti.

---

(1)  Uredba (EU) 2019/1896 Europskog parlamenta i Vijeća od 13. studenoga 2019. o europskoj graničnoj i obalnoj straži i stavljanju izvan snage uredaba (EU) br. 1052/2013 i (EU) 2016/1624 (SL L 295, 14.11.2019., str. 1.).

(2)  Sve su zadaće utvrđene u članku 10. Uredbe (EU) 2019/1896.

(3)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(4)  Za sve godine rukovoditeljskog iskustva kandidati u životopisu moraju jasno navesti sljedeće: 1. naziv radnog mjesta i rukovoditeljskih dužnosti koje su obavljali; 2. broj podređenih zaposlenika; 3. proračunska sredstva kojima su raspolagali; 4. broj nadređenih i podređenih hijerarhijskih razina te 5. broj rukovoditelja iste razine.

(5)  https://eur-lex.europa.eu/legal-content/HR/TXT/?uri=CELEX%3A01958R0001-20130701

(6)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (samo na engleskom jeziku).

(8)  Osim ako je član Komisije u skladu s odlukama Komisije od 5. prosinca 2007. (PV(2007) 1811) i 30. rujna 2020. (PV(2020) 2351 tu zadaću prenio na nekog drugog.

(9)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(10)  Od 1. srpnja 2021. koeficijent ispravka koji se primjenjuje na primitke od rada i mirovine dužnosnika i ostalih službenika Europske unije za Poljsku iznosi 70,6 %. Taj koeficijent podliježe godišnjoj reviziji.

(11)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.)

(12)  Upute za izradu životopisa Europass mogu se pronaći na: https://europa.eu/europass/en/create-europass-cv

---